নাটোরের চিফ জুডশিয়াল ম্যাজিষ্টেট আদালত মঙ্গলবার এই রিমান্ড মঞ্জুর করেন। মামলার তদন্ত কর্মকর্তা নাটোর থানার এস আই জালাল উদ্দিন জানান, আম ব্যবসায়ী মোশারফ হোসেন হত্যা মামলায় গ্রেপ্তার  হওয়া আসামি বিএনপি কর্মী মামুন, রফিকুল ইসলাম, আলম ভুঁইয়া, মাসুদ রানা ও মামুনুর রশিদের প্রত্যেকের ৫ দিন করে রিমান্ড চাওয়া হয়। শুনানির সময় আদালতকে জানানো হয়, আসামিরা হরতাল সফল করতে পরিকল্পিতভাবে আম বোঝাই ট্রাক থামিয়ে পেট্রোল ঢেলে আগুন লাগিয়ে দেয়। আগুনে ট্রাকের কেবিনে ঘুমিয়ে থাকা ব্যবসায়ী মোশারফ হোসেন গুরুতর ভাবে আহত হন। গত শনিবার রাতে চিকিৎসা চলাকালে ব্যবসায়ী মোশারফ হোসেন ঢাকা মেডিক্যাল কলেজ হাসপাতালের বার্ণ ইউনিটেই মারা যান। ওই ঘটনার সাথে গ্রেপ্তার হওয়া আসামিরা ছাড়া আর কারা জড়িত তা জানার জন্য আসামিদের রিমান্ড  প্রয়োজন। আসামি পক্ষ আদালতকে জানায়, ওই ঘটনার সঙ্গে হরতালের কোন সম্পর্ক নেই। এটা নিছক একটি ডাকাতির ঘটনা। ঘটনাটি টানা ৪৮ ঘন্টা হরতাল চলার সময় ঘটেছে। আটককৃতরা বিএনপির রাজনীতির সঙ্গে জড়িত। তাই তাদের হয়রানি করার জন্য এ মামলায় জড়িয়ে রিমান্ড চাওয়া হয়েছে। উভয় পক্ষের শুনানি শেষে নাটোরের চিফ জুডিশিয়াল ম্যাজিষ্টেট মো. লিয়াকত আলী মোল্লা অভিযুক্ত মামুনের দুই দিন এবং অনান্য আসামিদের তিন দিন করে রিমান্ড মঞ্জুর করেন। রিমান্ডের আদেশ পাওয়ার পরপরই তদন্ত কর্মকর্তা আসামিদের জিজ্ঞাসাবাদের জন্য নাটোর সদর থানায় নিয়ে যান। প্রসঙ্গত গত  বুধবার রাতে চাপাইনবাবগঞ্জ জেলার কানসাট থেকে ছেড়ে আসা ঢাকা গামী আম বোঝাই একটি ট্রাক রাত ১১টার দিকে নাটোর শহরের তেবাড়িয়া বাইপাস দিয়ে যাওয়ার সময় অজ্ঞাত ব্যক্তিরা অগ্নিসংযোগ করে। এতে ট্রাকের কেবিনে থাকা আম ব্যবসায়ী শরিয়তপুর জেলার ঘোষালশিকদার কান্দি গ্রামের আইয়ুব হোসেনের ছেলে মোশারফ হোসেন অগ্নিদগ্ধ হন। তার মৃত্যুর পর নাটোর জেলা আওয়ামী লীগ সোমবার দুপুরে শহরে শোক রu200c্যালী ও গায়েবানা জানাজা করেছে। শহরের কাচারী মাঠে গায়েবানা জানাজা শেষে জেলা আওয়ামী লীগের সভাপতি অ্যাডভোকেট সাজেদুর রহমান খাঁন ও সাধারন সম্পাদক  অ্যাডভোকেট হানিফ আলী শেখের নেতৃত্বে একটি শোক রu200c্যালী শহর প্রদক্ষিন করে।